En 36-årig mand blev natten til torsdag anholdt, efter han forsøgte at køre fra politiet i Aalborg.

En spirituspåvirket mand blev anholdt kort efter klokken 4 natten til torsdag, efter han forsøgte at stikke af fra politiet. En patrulje satte efter manden på Limfjordsbroen i Aalborg, men han havde ikke i planer om at stoppe. I stedet forsøgte han at køre fra politiet. Den 36-årige mand kørte til Egholmsgade, hvor han stillede bilen og løb derfra. Men han løb forbi patruljen, der var efter ham, som efterfølgende anholdte ham. Den 36-årige mand fra Vojens blæste sig til en promille på 2,0. Samtidig kunne politiet konstatere, at han var frakendt retten til at køre bil. Efter manden har sovet den stærke brandert ud, bliver han løsladt. Det fortæller vagtchef ved Nordjyllands Politi, Aage Pedersen.